DRT ต้นทุนพุ่ง กดกำไร Q1 เหลือ 177 ล้าน หด 8%
DRT รายงานงบไตรมาส 1/66 มีกำไรสุทธิ 177 ล้านบาท ลดลง 8% จากปีก่อนมีกำไรสุทธิ 192 ล้านบาท เซ่นต้นทุนและค่าใช้จ่ายเพิ่มขึ้น 
DRT รายงานงบไตรมาส 1/66 มีกำไรสุทธิ 177 ล้านบาท ลดลง 8% จากปีก่อนมีกำไรสุทธิ 192 ล้านบาท เซ่นต้นทุนและค่าใช้จ่ายเพิ่มขึ้น
10 พ.ค. 2566

บริษัท ผลิตภัณฑ์ตราเพชร จำกัด (มหาชน) หรือ DRT รายงานผลการดำเนินงานงวดไตรมาส 1/66 สิ้นสุดวันที่ 31 มี.ค.66 ดังนี้

สำหรับ DRT รายงานผลประกอบการไตรมาส 1/66 มีกำไรสุทธิ 177.35 ล้านบาท ลดลง 7.60% เมื่อเทียบกับงวดเดียวกันของปีก่อนมีกำไรสุทธิ 191.94 ล้านบาท สาเหตุจากมีต้นทุนจากการขายและการให้บริการเพิ่มขึ้น 18.16% จากงวดเดียวกันของปี ประกอบด้วยต้นทุนจากการขายสินค้า 1,035.15 ล้านบาท เพิ่มขึ้นจากงวดเดียวกันของปีก่อน 152.02 ล้านบาทหรือ 17.21% เนื่องจากปริมาณการขายสินค้าเพิ่มขึ้น 4.01% รวมถึงต้นทุนวัตถุดิบและพลังงานเพิ่มขึ้น
อีกทั้งยังมีต้นทุนจากการให้บริการ 130.64 ล้านบาท เพิ่มขึ้น 26.19% เนื่องจากต้นทุนค่าขนส่งเพิ่มขึ้น 5.73 ล้านบาท และต้นทุนค่าบริการเพิ่มขึ้น 21.38 ล้านบาท
นอกจากนี้ยังมีมีค่าใช้จ่ายขายและบริหารในไตรมาสที่ 1/2566 เพิ่มขึ้น 5.54% เมื่อเทียบกับงวดเดียวกันของปีก่อน ประกอบด้วยค่าใช้จ่ายในการขาย 36.04 ล้านบาท เพิ่มขึ้นจากงวดเดียวกันของปีก่อน 3.51 ล้านบาทหรือ 10.79% และค่าใช้จ่ายในการบริหาร เพิ่มขึ้น 2.75%